Viborger Samler, 1840-06-19
Nyeste Postefterretninger. Storbritannien og Jrland. Mordanfald paa Dronningen af England. Ligesom sine nærmeste Forgængere i Regjeringen, har ogsaa Dronning Victoria været udsat for et Mordanfald, der saameget mere har vakt almindelig Uvillie, som det indtræffer paa en Tid, da enhver uventet Tildragelse ei alene maa vække Bekymring og Frygt for Dronningens Liv, men endog forat sikkre Thronfølgen. Da Dronningen, ledsaget af sin Gemal, Prinds Albert, havde forladt Buckingham Paladset den 10de Juni, Kl. 6 1/4 om Eftermiddagen, for i en aaben Phaeton at gjøre en Lysttour i Hyde=Park, og Vognen var dreiet ind paa den Vei, der fører til Hyde Park-Corner, skeete der et Skud paa den høire Side af Veien, og strax derefter et andet Skud. Dronningen udstødte, som der siges, et høit Skrig, og bukkede Hovedet strax efterat det første Skud var faldet; Stald mesterne, der ledsagede Vognen, fortsatte imidlertid deres Vei, som om der ikke var hændet Noget. Ved at undersøge Stedet, hvorfra Skudet kom, saae man et ungt Menneske paa 18 Aar, der stod ganske rolig, støttende sig til et levende Gjerde, og holdende en Pistol i hver Haand. To i hans Nærhed staaende Personer bemægtigede sig, i Forening med en af Dronningens Pager, den Ulykkelige, tilligemed et andet ungt Menneske som man holdt for en Medskyldig. De bortførtes strax af 2 Politibetjente til Gardiners=Lane. Dronningen og Prinds Albert fortsatte deres Lysttour, begave sig derefter til Dronningens Moder, Enkehertuginden af Kent og vendte omtrent efter 3 Quarteers Forløb igjennem Hydepark tilbage til deres Palads. Efter en foreløbig Undersøgelse sattes strax den sidst grebne unge Mand i Frihed, da man havde overbeviist sig om, at han ikke var den Skyldiges Medvider, men at han meget mere var sprungen løs paa Morderen, for at arrestere denne. Den Fangne, meget anstændigt klædt i en mørk Overkjole, lys Vest og Beenklæder, hedder Edmond Oxford. Jfølge flere afhørte Vidners Udsagn har man seet Oxford, staaende med Armene overkors, og støttende sig til Gjerdet, førend Toget nærmede sig; da Vognen kom, affyrede han sine Pistoler i Retningen af Dronningens og Prindsens Personer. Politiet erfarede, at Morderen tidligere havde været Opvarter (barman) i et Vertshuus, og nu boede i Weststreet. Under Forhøret viste han sig rolig og indsluttet i sig selv. J hans Bopæl havde Politiet fundet en Sabel, Krud og Kugler, der nøiagtig passede til Løbet i Pistolerne; fremdeles havde man fundet en sort Hue af Crep (crape) med 3 Sløifer af blodrød Atlask, ligesom og en Liste, der indeholdt Navnene paa Medlemmer af et hemmeligt Selskab. Navnene antages at være opdigtede. Fangen tilstod, at han var Eier af de ham foreviste Gjenstande, og skal endog have tilstaaet, at han var Medlem af et hemmeligt Selskab, om hvilket han imidlertid ikke vilde meddele nærmere Oplysninger. Hans forrige Huusbond gav ham et godt Skudsmaal; det eneste Besynderlige, Verten havde bemærket hos Fangen, var dennes Lyst til bestandig at lee; desaarsag havde Oxf erholdt sin Afsked. At Kuglerne ikke have truffet, synes at kunne tilskrives den Omstændighed, at Phaetonen var meget lav, og Oxfords Stilling gjorde det næsten umuligt for ham at træffe Vognen, Kuglerne fløi over de i Vognen Siddendes Hoveder. Han tilstod, at han havde affyret Pistolerne, men at han ikke vidste, hvorfor han havde gjort det. Flere Gange spurgte han, om han havde truffet Dronningen. Efter Morn. Chron, havde Morderen forlangt et Kruus Porter, og drukket i en Kop Caffe Politiinspecteurens Skaal. Det i Oxfords Bopæl forefundne Papir skal have havt til Overskrift: "det unge England;" fremdeles skal man have fundet to Billetter, hvori Oxford opfordres til ligesom de øvrige Medlemmer at have to Pistoler og en Sabel, samt at møde i en Forsamling for at erfare vigtige, fra Hanover indløbne Efterretninger. En Læge, der har undersøgt Oxfords Sundhedstilstand, har ikke dristet sig til at erklære ham for vanvittig. Morderen er 5 Fod og 4 Tommer høi, af mørk Ansigtsfarve, og har smaae, men udtryksfulde Øine.